ߜ߭ߊߔߏߟߎ߫ ߕߌ߲߬ߞߎߘߎ߲

ߟߌߓߋߙߌߦߊ߫ ߕߌ߲߬ߞߎߘߏ߲

ߜ߭ߊߔߏߟߎ߫ ߦߋ߫ ߕߌ߲߬ߞߎߘߎ߲ ߠߋ߬ ߘߌ߫ ߡߍ߲߫ ߓߍ߫ ߟߌߓߋߙߌߦߊ߫ ߥߙߏ߬ߘߎ߰ ߦߊ߬ ߝߊ߲ ߝߍ߬ . ߊ߬ ߦߋ߫ ߕߌ߲ߞߎ߬ߘߎ߲߬ ߁߅ ߘߏ߫ ߟߊ߫ ߞߋߟߋ߲ ߠߋ߬ ߘߌ߫ ߟߌߓߋߙߌߦߊ߫ ߖߡߊ߬ߣߊ ߞߣߐ߫߸ ߡߙߊ߬ߓߏߟߏ߲߬ ߆ ߟߋ߬ ߓߴߊ߬ ߞߣߐ߫ ߸ ߓߔߏߟߎ߫ ߟߋ߬ ߘߌ߫ ߊ߬ ߔߊ߬ߔߘߊ ߦߋ߫ ߞߎߘߍ߫ ߝߟߎ߬ߓߍ߲ ߉،߆߉߀ ߟߋ߬ ߘߌ߫.  ߛߊ߲߭ ߂߀߀߈ ߖߊ߬ߕߋ߬ߛߎ߬ߘߐ ߟߊ߫ ߊ߬ ߛߌ߰ߓߊ߮ ߕߎ߲߬ ߦߋ߫ ߡߐ߱ ߈߃،߇߅߈ ߟߋ߬ ߘߌ߫ ߸ ߊ߬ ߞߍ߫ ߟߊ߫ ߕߌ߲߬ߞߎ߬ߘߎ߲߬ ߁߁߲ ߘߌ߫ ߡߍ߲߫ ߛߌ߰ߓߊ߮ ߞߊߛߌߦߊ߫ ߞߏߛߓߍ߫ ߟߌߓߋߙߌߦߊ߫ ߖߡߊ߬ߟߊ ߘߐ߫. ߞߎߡߘߊ ߣߌ߲߬ ߘߟߊߡߌ߬ߘߊ߬ߣߍ߲߫ ߦߋ߫ ߊ߲߬ߜ߭ߌߟߋ ߥߞߌߔߋߘߌߦߊ ߟߋ߬ ߟߊ߬߬

ߊ߬ ߛߌ߲ߘߌ߫ ߟߊ߫ ߂߀߀߁ ߞߊ߬ ߓߐ߫ ߟߏߝߊ߫ ߕߌ߲߬ߞߎߘߎ߲ ߠߋ߬ ߘߐ߫ ߸ ߊ߬ ߦߋ߫ ߟߌߓߋߙߌߦߊ߫ ߕߌ߲߬ߞߎ߬ߘߎ߲߬ ߘߋߠߍ߲ ߠߋ߬ ߘߌ߫. ߛߊ߲߭ ߂߀߁߃ ߟߊ߫ ߡߊ߬ߙߊ ߣߌ߬ ߢߍߡߐ߯ ߕߎ߲߬ ߦߋ߫ ߊߟߍߣ ߜ߭ߓߏߥߌ߫ ߟߋ߬ ߘߌ߫. ߞߎߡߘߊ ߣߌ߲߬ ߘߟߊߡߌ߬ߘߊ߬ߣߍ߲ ߦߋ߫ ߊ߲߬ߜ߭ߌߟߋ ߥߞߌߔߋߘߌߦߊ ߟߋ߬ ߟߊ߬ 

ߘߊ߲߭ ߓߴߊ߬ ߣߌ߫ ߜ߭ߑߙߊ߲ߘ ߞߋߔߑߡߐ߲ ߕߌ߬ߞߎߘߎ߲ ߕߍ߫ ߕߟߋ߬ߓߋ ߘߐ߫߸ ߓߐ߲ߡߌ߫ ߕߌ߬ߞߎߘߎ߲ ߓߴߊ߬ ߥߙߏ߬ߘߎ߯ ߕߟߋ߬ߓߋ ߘߐ߫ ߸ ߓߐ߲ߣ ߕߌ߬ߞߎߘߎ߲ ߓߴߊ߬ ߥߙߏ߬ߘߎ߯ ߘߐ߫ ߸ ߟߏߝߊ߫ ߕߌ߬ߞߎߘߎ߲ ߓߴߊ߬ ߕߟߋ߬ߓߐ ߣߴߊ߬ ߥߙߏ߬ߘߎ߯ ߘߐ߫. ߛߙߊ߬ߟߏ߲ ߓߴߊ߬ ߥߙߏ߬ߘߎ߯ ߕߟߋ߬ߓߋ ߘߐ߫. ߜ߭ߏߟߊ߫ ߕߎ ߓߴߊ߬ ߘߊ߲߭ ߠߊ߫، ߦߋ߲߬ ߠߋ߬ ߦߋ߫ ߜ߭ߏߟߊ߫ ߞߏ߲ߞߏ ߡߐ߯ ߟߎ߫ ߛߌ߰ ߦߙߐ ߘߌ߫.

ߜ߭ߊߔߏߟߎ߫ ߕߌ߲߬ߞߎߘߎ߲ ߝߍ߲߬ ߓߊ ߦߋ߫ ߕߎ ߟߋ߬ ߘߌ߫. ߘߊ߬ߡߊ߲߬ ߓߊ߯ߙߊ ߟߋ߫ ߕߎ߲߬ ߦߴߊ߬ ߛߐ߬ߙߐ ߓߊ߯ߙߊ߫ ߝߟߐ ߘߌ߫ ߞߊ߬ ߞߐ߲߬ ߟߌߓߋߙߌߦߊ߫ ߞߍ߬ߙߍ ߢߍ߫ ߸ ߞߵߊ߬ ߟߊ߫ ߛߍ߬ߣߍ߲ ߞߊ߲߬. ߞߍ߬ߟߍ ߦߋ߫ ߡߙߊ߬ߓߏߟߏ߲ ߠߌ߬ ߟߊ߬ ߞߏ߫ ߓߍ߯ ߕߌߢߍ߫.

ߜ߭ߊߔߏߟߎ߫ ߕߌ߲߬ߞߎߘߎ߲ ߓߍ߫ ߖߙߌ ߣߌ߫ ߝߌ߲߬ߝߌ ߟߋ߬ ߥߟߏߢߘߐߦߊ߫ ߞߏߛߓߍ߫.

ߣߐ߯ߓߊߟߌ ߦߙߌ ߣߌ߫ ߟߌߓߋߙߌߦߊ߫ ߖߏ߲߬ߖߏ ߸ ߏ߬ ߟߋ߫ ߓߍ߫ ߕߌ߲߬ߞߎߘߎ߲ ߣߌ߫ ߖߏ߲߬ߖߏ ߞߊ߲߬ ߞߟߐ߬ ߛߊߦߌߡߊ ߘߐ߫.

 ߕߌ߲߬ߞߎ߬ߘߎ߲ߟߋ߲ 
ߜ߭ߊߔߏߟߎ߫ ߕߌ߲߬ߞߎߘߎ߲ ߛߌ߰ߓߊ߮ ߟߎ߬ ߂߀߀߈ ߖߊ߬ߕߋ߬ߛߎ߬ߓߐ ߟߊ߫.

 ߜ߭ߏߟߊ߫ ߕߎ ߡߙߊ߬ߓߏߟߏ߲ 

ߜ߭ߏߟߊ߫ ߕߎ ߦߋ߫ ߟߌߓߋߙߌߦߊ߫ ߣߌ߫ ߛߙߊ߬ߟߏ߲߫ ߘߊ߲߬ ߕߍ ߟߋ߬ ߟߊ߫، ߊ߬ ߦߋ߫ ߦߙߐ߫ ߞߘߎ߬ߜߍߟߍ߲ ߠߋ߬ ߘߌ߫ ߡߍ߲߫ ߢߊ߬ߕߣߐ߫ ߞߊ߫ ߓߏ߲߬ ߞߏߛߓߍ߫ ߖߡߊ߬ߣߊ ߡߊ߬ . ߛߙߊ߬ߛߏ߲߫ ߊ߬ ߖߊ߬ߕߋ߬ ߣߍ߫ ߞߵߊ߬ ߞߍ߫ ߜ߭ߏߟߊ ߟߎ߬ ߟߊ߫ ߞߏ߲ߞߏ ߝߊ߬ߛߏ߬ߟߊ߬ߞߊ ߟߋ߬ ߘߌ߫߸ ߞߵߏ߬ ߞߎ߲߭ ߞߍ߫ ߡߐߢߐ߰ߡߊ ߘߌ߫ ߕߎ ߣߌ߬ ߣߌ߫ ߟߌߓߋߙߌߦߊ ߖߡߊ߬ߣߊ ߝߍ߫߸ 

ߞߏ߲ߞߏ ߣߌ߲߬ ߞߣߐ߫ ߟߌߓߋߙߌߦߊ߫ ߝߊ߲߭ ߝߍ߬ ߞߊ߬ߓߌ߬ߟߊ߬ ߣߊ߯ߣߌ߲߫ ߠߋ߬ ߓߍ߫ ߦߋ߲߬ : ߏ߬ ߦߋ߫ ، ߛߐߙߑߔߏ߫ ߞߊ߬ߓߌߟߊ ߡߍ߲߫ ߠߎ߫ ߛߌ߰ߣߍ߲߫ ߔߐߙߑߜ߳ߊ߫ ߡߊ߬ߙߊ ߘߐ߫ ߸ ߊ߬ ߣߌ߫ ߕߐ߲ߜ߭ߑߟߋ߫ ߞߊ߬ߓߌߟߊ ߡߍ߲߫ ߠߎ߫ ߛߌ߰ߣߍ߲߫ ߞߐߣߑߓߊ߫ ߡߊ߬ߙߊ ߘߐ߫، ߊ߬ ߣߌ߫ ߗ߭ߊߥߎߦߊ߫ ߢߍߡߐ߯ ߟߎ߬. ߛߏߣߍ߲ ߂߄ ߟߋ߬ ߓߴߊ߬ ߞߏ߲ߞߏ ߞߣߐ߫ ߟߌߓߋߙߌߦߊ߫ ߝߊ߲߭ ߝߍ߬ ߸ ߊ߬ ߛߌߦߊߡߊ߲߫ ߘߐ߫ ߏ߬ ߟߎ߬ ߦߋ߫ ߝߏ߲߬ߘߏ߫ ߟߊ߫ ߛߐ߬ߘߐ߲߬ ߠߊ߫ ߸ ߞߐ߬ߣߌ߲߬ ߘߏ߫ ߟߎ߫ ߓߍ߫ ߏ߬ ߟߎ߬ ߦߋ߫ ߛߋ߫ ߟߊ߫ ߕߊ߬ߡߌ߲߬ ߠߊ߫ ߛߋ߲߬ߡߊ߬ ߛߌߟߊ ߟߎ߬ ߘߐߙߐ߲߫ ߠߋ߫ ߝߍ߬. ߛߏ ߡߍ߲߫ ߠߎ߬ ߦߙߐ߫ ߞߊ߫ ߖߊ߲߬ ، ߏ߬ ߟߎ߬ ߦߋ߫ ߣߊ߬ ߟߊ߫ ߛߋ߲߬ߡߊ߬ ߛߌߟߊ ߟߎ߫ ߟߋ߫ ߝߍ߬ ߣߴߎ߬ ߞߊ߫ ߞߙߊ߬ߖߊߥߏ ߟߎ߬ ߘߌ߫ ߥߟߊߛߊ߫ ߞߵߏ߬ ߟߊ߫ ߛߋ߫ ߛߏ߫ ߟߎ߫ ߡߊ߬ ߝߏ߲߬ߘߏ ߦߋ߫ ߡߍ߲߫ ߠߎ߫ ߝߍ߬ ߣߌ߫ ߞߐ߲߬ߛߏ ߟߎ߬ ߦߋ߫ ߓߏ߬ߙߌ߬ ߟߴߊ߬ ߘߐ߫. 

ߊ߬ ߢߍߡߌߘߊ ߡߍ߲߫ ߠߎ߲߫ ߦߋ߫ ߘߍ߭ ߞߣߐ߫ ، ߏ߬ ߟߎ߬ ߦߋ߫ ߞߍ߫ ߟߊ߫ ߟߊ߲߰ߘߊ߬ ߟߊ߬ ߝߊ߲߬ߞߊ ߟߎ߬ ߘߐߙߐ߲߫ ߠߋ߬ ߝߍ 

ߜ߭ߏߟߊ߫ ߡߌ߬ߙߌ߲߬ߘߌ ߝߊ߲߬ߓߊ ߕߊ߯ ߘߊ߫ ߞߎ߲߬ ߞߊ߬ߙߌ߬ߝߊ߬ߟߌ ߟߊ߫ ߟߌߓߋߙߌߦߊ߫ ߞߍ߬ߟߍ ߘߊߡߌ߬ߣߊ ߟߊ߫ ߸ ߣߴߊ߬ ߟߎ߫ ߛߊ߬ߦߌ߲߬ ߘߊ߫ ߞߊߟߌߦߊ߫ ߓߟߏߡߊ߬ ߊ߬ߟߎ߫ ߛߌ߰ߦߙߐ ߟߎ߬ ߘߐ߫ ߞߵߊ߬ ߟߎ߬ ߟߊ߫ ߛߏ ߟߎ߬ ߡߊߛߊ߬ߦߌ߬ ߞߎߘߊ߫ ߘߌ߫. ߞߍ߬ߟߍ ߣߌ߲߬ ߦߋ߫ ߛߊ߲߬ ߁߄ ߣߌ߫ ߞߐ߫ ߟߋ߬ ߞߍ߫ ߸ ߏ߬ ߕߎ߬ߡߊ ߕߎ߲߬ ߞߊ߫ ߖߊ߲߬ ߞߏߛߓߍ߫ ߡߐ߰ ߟߎ߫ ߡߊ߬ ߡߍ߲߫ ߠߎ߬ ߟߊ߫ ߓߏ߲ߦߟߍߡߊ߲߫ ߝߋ߲ ߠߎ߬ ߞߊߛߌߦߊ߫ ߞߴߏ߬ ߟߎ߬ ߦߋ߫ ߛߊ߬ߦߌ߲߬ ߊ߬ߟߎ߬ ߡߊߞߍ߫ ߦߙߐ߫ ߞߙߐ ߟߎ߫ ߘߐ߫. 
ߦߌߟߡߊ:ߟߌߓߋߙߌߦߊ߫ ߕߌ߲߬ߞߎߘߎ߲
ߦߌߟߡߊ:ߥߞߌߡߋߘߌߦߊ ߘߍ߬ߡߍ߲߬ߠߌ߲߬ ߞߐߜߍ
ߦߌߟߡߊ:ߜ߭ߊߔߏߟߎ߫ ߕߌ߲߬ߞߎߘߎ߲